
	 ROMÂNIA

  JUDEŢUL HUNEDOARA

   CONSILIUL LOCAL AL MUNICIPIULUI  HUNEDOARA

               DIRECŢIA DE ASISTENŢĂ SOCIALĂ 

         Hunedoara,  Str.Intrarea Spicului, nr. 6,

 Tel.; 0254 712079; Fax: 0354 882355,
                                http://www.dashd.ro,  das@primariahunedoara.ro 


      Nr. 12439/20.08.2026

      Nr.           /20.08.2026                        

RAPORT DE SPECIALITATE 

                      la proiectul de hotărâre privind aprobarea stabilirii contribuției persoanelor vârstnice pentru plata serviciilor sociale de îngrijire și asistență la domiciliu acordate de către ”Compartimentul Serviciul de Îngrijire şi Asistenţă la Domiciliu”, serviciu social din cadrul Direcției de Asistență Socială a municipiului Hunedoara

Serviciul social ”Compartimentul Serviciul de Îngrijire şi Asistenţă la Domiciliu”, cod serviciu social 881.3.4.SDOM.PV este un serviciu social, fără personalitate juridică, înființat şi administrat de furnizorul Direcția de Asistență Socială a municipiului Hunedoara.
Scopul serviciului social ”Compartimentul Serviciul de Îngrijire şi Asistenţă la Domiciliu” este de a asigura creșterea calității vieții persoanelor vârstnice aflate în situații de risc, precum și de prevenire, limitare sau înlăturare a efectelor temporare ori permanente ale unor situaţii care pot afecta viaţa persoanei vârstnice sau pot genera riscul de marginalizare și excluziune socială a acestei categorii de persoane din municipiul Hunedoara, prin oferirea de servicii de asistență, îngrijire și consiliere.
Prin prezentul proiect de hotărâre se propune aprobarea stabilirii contribuției persoanelor vârstnice pentru plata serviciilor sociale de îngrijire și asistență la domiciliu acordate de către ”Compartimentul Serviciul de Îngrijire şi Asistenţă la Domiciliu”, serviciu social din cadrul Direcției de Asistență Socială a municipiului Hunedoara.
Contribuția persoanelor vârstnice pentru plata serviciilor sociale de îngrijire și asistență la domiciliu acordate de către ”Compartimentul Serviciul de Îngrijire şi Asistenţă la Domiciliu” este stabilită potrivit Anexei la prezentul proiect de hotărâre.

Contribuţia pentru serviciile sociale de îngrijire și asistență la domiciliu va fi calculată pe baza documentelor justificative, respectiv cupon de pensie sau alte documente care fac dovada veniturilor, în funcţie de venitul net realizat de către beneficiar/membru de familie.

 Această contribuție va fi achitată numai după semnarea contractului pentru acordarea de servicii sociale, începând cu data furnizării efective a serviciilor sociale de îngrijire și asistență la domiciliu.

 Costul pentru serviciile sociale de îngrijire și asistență la domiciliu acordate persoanelor vârstnice de către ”Compartimentul Serviciul de Îngrijire şi Asistenţă la Domiciliu” este de 56,3 lei/oră, potrivit prevederilor Anexei nr. 3 la Hotărârea de Guvern nr. 426/2020 privind aprobarea standardelor de cost pentru serviciile sociale, cu modificările și completările ulterioare. 

            Serviciile de asistenţă medicală, de informare şi consiliere, serviciile sociale specifice profesiei asistentului social, cât și activităţile de socializare şi petrecere a timpului liber sunt gratuite pentru toți beneficiarii.                                                                                                                                                                                           

 Furnizarea serviciilor sociale se asigură fără plata contribuţiei persoanelor vârstnice care, evaluate potrivit grilei naţionale de evaluare a nevoilor persoanelor vârstnice, se încadrează într-una din următoarele situaţii:  

   1. nu au venituri şi nici susţinători legali;  

   2. sunt beneficiari ai venitului minim de incluziune potrivit Legii nr. 196/2016 privind venitul minim de incluziune, cu modificările şi completările ulterioare sau realizează venituri al căror cuantum se situează sub nivelul indemnizaţiei sociale pentru pensionari prevăzute de Ordonanţa de urgenţă a Guvernului nr. 6/2009 privind instituirea indemnizației sociale pentru pensionari, cu modificările și completările ulterioare.  

Prezentul proiect de hotărâre este reglementat juridic de prevederilor art. 102 alin. (1) din Legea asistenței sociale  nr. 292/2011, cu modificările și completările ulterioare, ale Anexei nr. 3 la Hotărârea de Guvern nr. 426/2020 privind aprobarea standardelor de cost pentru serviciile sociale, cu modificările și completările ulterioare, ale Legii nr. 17/2000 privind asistența socială a persoanelor vârstnice, republicată, cu modificările și completările ulterioare, ale Hotărârii Guvernului nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare şi funcţionare a serviciilor sociale, ale Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare, ale Hotărârii Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calităţii în domeniul serviciilor sociale, cu modificările și completările ulterioare, ale Hotărârii de Guvern nr. 886/2000 pentru aprobarea Grilei naţionale de evaluare a nevoilor persoanelor vârstnice, cu modificările și completările ulterioare, ale Anexei nr. 8 la Ordinul Ministrului muncii și justiției sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare, precum și ale art. 4 lit. b) și art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare.

La data intrării în vigoare a prezentei hotărâri se abrogă Hotărârea Consiliului Local al municipiului Hunedoara nr. 447/2024.
Competența dezbaterii și adoptării prezentului proiect de hotărâre aparține Consiliului Local al Municipiului Hunedoara în baza dispozițiilor prevederilor art. 129, alin. (2), lit. a), lit. d), alin. (3), lit. c), alin.7, lit. b), alin. (14) precum și ale art. 139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

Față de cele prezentate mai sus propun supunerea spre dezbatere și aprobarea proiectului de hotărâre prezentat.

